Diari Oficial de la Generalitat Valenciana


Sumari del DOGV 2047, del 16-06-1993 (1993/828346)

RESOLUCIÓ de 29 d'abril de 1993, del Conseller d'Administració Pública, per la qual denega l'aprovació de l'escut heràldic municipal de l'Ajuntament de Tales (Castelló).
-------------------------------------------------------------------------------------------------------------------------------------------------------------------------

### Dades del document

Número de DOGV
:   2047

Data del DOGV
:   16-06-1993

Secció del DOGV
:   ALTRES DISPOSICIONS

Número del document
:   1993/828346


Data del document
:   29-04-1993

Organisme emissor
:   Conselleria d'Administració Pública

Tipus de document
:   Resolució

Resolució de 29 d'abril de 1993, del Conseller d'Administració Pública, per la qual denega l'aprovació de l'escut heràldic municipal de l'Ajuntament de Tales (Castelló).  
L?Ajuntament de Tales, de la província de Castelló, va adoptar, en sessió plenària de data 27 de febrer de 1990, l'acord d'aprovació de l?escut heràldic següent:  
«Part superior: la dolçaina i el tabalet amb els tocadors. Part inferior esquerra: les quatre barres d'Aragó. Part inferior dreta: l?escut actual, compost per un home amb un pic a les mans demolint un castell. Acabat en punta al centre de la part inferior.»  
Elevat l?expedient al Consell Tècnic, d'acord amb en el que disposa l'article 5 del Decret 77/1990, de 14 de maig, del Consell de la Generalitat Valenciana, pel qual regula el procediment per a l'adopció, modificació o rehabilitació d'escuts i banderes municipals i d'altres entitats locals, es produïren discrepàncies entre la proposta municipal i el dictamen de l?esmentat consell, emès en la sessió de 13 de maig de 1991, en el qual fixava els punts que es consideraren contraris a les normes heràldiques, i proposava l'alternativa que el Consell va considerar més adequada.  
L'Ajuntament de Tales va presentar al·legacions per a defendre el seu projecte original. Elevat de nou l?expedient al Consell Tècnic, aquest va modificar en part el seu primer dictamen i en va emetre un altre en la sessió del 4 de maig de 1992, la proposta d'escut del qual, a pesar d'incloure en part la proposta municipal, tampoc fou acceptada per l'ajuntament.  
Les deficiències tècniques del projecte municipal de blasonament advertides pel Consell Tècnic són: la disposició de les figures heràldiques ha de ser harmònica i aquestes han de ser representades amb el disseny heràldic, no al natural; també s'han de respectar les lleis heràldiques en el sentit de no posar metall sobre metall ni color sobre color, i tampoc no es poden usar els colors naturals.  
Per aquests motius, d'acord amb el que disposa l'article 8 del Decret 77/1990, de 1.4 de maig, resolc:  
Denegar l'aprovació de l?escut heràldic municipal adoptat per l'Ajuntament de Tales. L?esmentada entitat local no podrà utilitzar cap escut heràldic que no haja aprovat l?òrgan competent de la Generalitat Valenciana, sense perjudici de poder usar en les comunicacions oficials el segell constituït pels emblemes de l?escut nacional.  
Les persones interessades podran interposar contra aquest acord que posa fi a la via administrativa, després de la comunicació preceptiva al Conseller d'Administració Pública, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la notificació, d'acord amb el que estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 i 57.2 f) de la Llei de la Jurisdicció Contenciosa Administrativa (disposició addicional onzena de la Llei 30/1992). Tot això sense perjudici que s'utilitze qualsevol altra via que es considere oportuna.  
València, 29 d'abril de 1993.- El Conseller d'Administració Pública: Emèrit Bono i Martínez.